Diari Oficial de la Generalitat Valenciana


Sumari del DOGV 1125, del 16-08-1989 (1989/814877)

DECRET 5/1989, de 28 de juliol, del President de la Generalitat Valenciana, pel qual es regula la concessió de subvencions a produccions àudio-visuals per a televisió.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/28/5/dof/vci/html**

### Dades del document

Número de DOGV
:   1125

Data del DOGV
:   16-08-1989

Secció del DOGV
:   DISPOSICIONS GENERALS

Número del document
:   1989/814877


Data del document
:   28-07-1989

Organisme emissor
:   Presidència de la Generalitat

Tipus de document
:   Decret

Decret 5/1989, de 28 de juliol, del President de la Generalitat Valenciana, pel qual es regula la concessió de subvencions a produccions àudio-visuals per a televisió.  
Per tal de contribuir al foment de la producció televisiva i a la formació de professionals en aquesta activitat, en l?àmbit territorial de la Comunitat Valenciana, d'acord amb els articles 2 i 37 de l?Estatut d?autonomia de la Comunitat Valenciana, i 28 de la Llei 12/88, de Pressupostos de la Generalitat Valenciana per a 1989, i fent ús de la facultat que em confereix l'article tercer del Decret 162/87, de 7 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Presidència, en relació amb els articles 35 i 41 de la Llei de la Generalitat Valenciana 5/83, de 30 de desembre, de Govern Valencià,  
DECRETE:  
Article primer  
Es convoca la concessió de subvencions per a la realització de produccions àudio- visuals per a televisió i s'aproven les bases per les quals s'ha de regir aquesta convocatòria per a l?exercici de 1989, les quals s'inclouen com a annex d'aquest Decret.  
Article segon  
L?import d'aquestes subvencions serà sufragat amb càrrec a l'aplicació 55.17.11.247 del programa 462.20, del Pressupost de la Generalitat Valenciana per a 1989, per una quantia màxima de vuitanta milions (38.156.182) de pessetes.  
Article tercer  
Aquestes subvencions són compatibles amb qualsevol altra que pogués tenir la mateixa producció en versió cinematogràfica.  
DISPOSICIO FINAL  
Aquest Decret vigirà el dia que siga publicat en el Diari Oficial de la Generalitat Valenciana.  
València, a 28 de juliol de 1989.  
ANNEX  
El President de la Generalitat,   
JOAN LERMA I BLASCO  
Bases per a la concessió de subvencions a produccions àudio- visuals per a televisió durant l'any 1989  
1. Modalitat i característiques de les subvencions  
Les subvencions podran ésser dels tipus següents:  
Tipus A. Podran optar-hi els documentals, muntatges en vídeo o suport fílmic, videoclips, etc., amb durada mínima de 10 minuts, i pressupost de producció inferior o igual a cinc milions de pessetes (5.000.000 PTA).  
Tipus B. Podran optar-hi totes les produccions àudio- visuals, individualitzades o que formen part d'una sèrie, amb durada mínima de 30 minuts, i pressupost de producció superior a cinc milions de pessetes (5.000.000 PTA).  
Tipus C Podran optar-hi tots els projectes de preparació de sèries de televisió.  
Per a les ajudes del Tipus A hom podrà adjudicar a cada projecte un màxim de dos milions de pessetes.  
Per a les ajudes del Tipus B hom podrà adjudicar de la forma següent: Tipus B-1: entre 5 i 15 milions de pressupost, un màxim de cinc milions de pessetes.  
Tipus B-2: entre 15,1 i 35 milions de pressupost, un màxim de quinze milions de pessetes.  
Tipus B-3: més de 35 milions de pressupost, un màxim de trenta-cinc milions de pessetes.  
Per a les ajudes del Tipus C hom podrà adjudicar a cada projecte de reproducció un màxim de vuit milions de pessetes.  
Aquestes subvencions són compatibles amb qualsevol altra que pogués haver estat atorgada al projecte en versió cinematogràfica, segons que estableix l'article tercer del Decret de convocatòria.  
2. Característiques dels projectes  
Hauran d'ésser produccions àudio- visuals o projectes de sèries per a televisió de temàtica argumental, ficció, musical, etc., i podran utilitzar qualsevol de les dues llengües oficials de la Comunitat Valenciana, tot i constituint una condició de mèrit per accedir-hi que opten per fer-los en valencià.  
Les subvencions aniran dirigides a projectes que tinguen previst de fer el rodatge en els formats següents: 16 mm, 35 mm, 1/2 polzada broadcast, 3/4 HB, o 1 polzada C.  
3. Beneficiaris  
Podran optar a aquesta modalitat d'ajudes aquells empresaris de la producció àudio- visual domiciliats en l?àmbit territorial de la Comunitat Valenciana.  
4. Sol·licituds  
A) El termini de presentació de sol·licituds és de 40 dies hàbils a partir de l?endemà de la publicació del Decret de convocatòria en el Diari Oficial de la Generalitat Valenciana.  
B) Les sol·licituds s'han de presentar segons el model que es proporcionarà als interessats en la Direcció General de Mitjans de Comunicació Social i s'acompanyarà dels documents següents:  
1. Fotocòpia compulsada del DNI del sol·licitant i de la llicencià fiscal de l?empresa a què represente.  
2. Currículum vitae del director de la producció.  
3. Referències professionals de l?empresa sol·licitant.  
4. Memòria del projecte, que inclourà els documents següents:  
Per a les ajudes dels Tipus A i B:  
- Sinopsi de l'argument i/o guió.  
- Autorització del propietari dels drets, en el cas que el projecte es base en una obra literària que en requeresca l?obtenció.  
- Memòria explicativa del pla general de producció i finançament, així com de les subvencions o d'altres ajudes en tramitació o atorgades per altres institucions de l?Estat o de les Comunitats Autònomes.  
- Qualsevol altra dada o document que, a parer de l?interessat, puga il·lustrar sobre el projecte.  
- Pressupost detallat i desglossat.  
- Composició de l?equip tècnic i artístic.  
Per a les ajudes del Tipus C:  
- Sinopsi argumental i/o guió.  
- Memòria explicativa del pla general de preparació del projecte de reproducció (incloent-hi localitzacions, projecte de pla de rodatge, story board etc.).  
- Pressupost detallat i qualsevol altra dada o document que, a parer de l?interessat, puga il·lustrar sobre el projecte.  
C) Tota la documentació requerida, junt amb la sol·licitud es presentarà en el Registre General de la Presidència de la Generalitat Valenciana, o bé es trametrà per qualsevol dels mitjans previstos en l'article 66 de la Llei de Procediment Administratiu. La documentació presentada no serà retornada en cap de cas.  
D) Si la sol·licitud no inclou totes les dades exigides o hi manca documentació acreditativa, hom requerirà l?interessat perquè, en el termini de 10 dies, esmene els defectes amb advertiment que, si no ho fa, hom l'arxivarà sense més tràmit, segons que estableix l'article 71 de la Llei de Procediment Administratiu.  
5. Resolució de les sol·licituds  
A) Per a la valoració de les sol·licituds es constituirà una Comissió Qualificadora, presidida i nomenada per l'Il·lm. Sr. Director General de Mitjans de Comunicació Social, i de la qual formaran part, entre altres, un representant de TVV i un de l'Associació de productors de la Comunitat Valenciana; hi farà de secretari el Secretari General Administratiu de la Presidència o persona en qui delegue.  
B) La Comissió Qualificadora té facultats per a realitzar a través dels membres totes aquelles comprovacions que considere necessàries per a la millor avaluació dels projectes presentats.  
Una vegada feta la valoració dels projectes de cada un dels aspirants, el Director General de Mitjans de Comunicació Social resoldrà l'adjudicació de les subvencions convocades durant els trenta dies naturals següents a la data del tancament del termini de presentació de les sol·licituds. Així mateix, nomenarà un supervisor lingüístic que vetlarà per la correcta utilització del valencià en les produccions, el qual col·laborarà amb els beneficiaris de comú acord.  
C) El pagament de la subvenció començarà a tramitar-se immediatament després de l?adjudicació.  
6. Obligacions dels beneficiaris  
Els beneficiaris de les subvencions resten obligats a:  
a) Fer la producció segons el projecte i pla de rodatge presentat, i en el termini que obligatòriament s'hi indicarà.  
b) Pel que fa als Tipus A i B els beneficiaris hauran de presentar la producció en el format que hagen escollit, a més de còpies en U- Matic HB i VHS.  
e) Pel que fa al Tipus C, s?exigirà la presentació completa de la reproducció.  
d) Comunicar a la Direcció General de Mitjans de Comunicació Social qualsevol eventualitat o modificació que puga afectar el desenvolupament de la producció.  
e) Esmentar en el títols de crèdit la col·laboració de la Generalitat Valenciana. Direcció General Mitjans de Comunicació Social.  
L?incompliment de qualssevol dels requisits estipulats en aquesta convocatòria, així com la infracció d'algun dels extrems, serà causa de revocació de la concessió de la subvenció i obligarà al reembossament de les quantitats percebudes.


Còpia Permalink ELI